Diari Oficial de la Generalitat Valenciana


Sumari del DOGV 8576, del 21-06-2019 (2019/6352)

Informació pública de la modificació puntual número 1 del Pla especial de protecció del conjunt històric de Borriana (PEP).
---------------------------------------------------------------------------------------------------------------------------

### Dades del document

Número de DOGV
:   8576

Data del DOGV
:   21-06-2019

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2019/6352


Data del document
:   28-05-2019

Organisme emissor
:   Ajuntament de Borriana

Tipus de document
:   Anunci

Descriptors 

:   * Borriana
    * administració local
    * pla d'urbanisme

Informació pública de la modificació puntual número 1 del Pla especial de protecció del conjunt històric de Borriana (PEP). [2019/6352]  
L'Alcaldia Presidència, el 14 de maig de 2019, ha adoptat Decret de l'Alcaldia 2019-1701 amb la següent part dispositiva:  
  
Primer. Sotmetre a informació pública la modificació puntual núm. 1 del Pla especial de protecció del conjunt històric de Borriana (PEP), presentada en data 25 de setembre de 2018 (RE 13928) per la mercantil Tanatorio Burriana-Funeraria La Magdalena, SLU, que té per objecte permetre que es puguen autoritzar obres de reforma, consolidació, modernització i ampliació d'edificis preexistents en el seu àmbit destinats a l'ús de tanatori, amb vista a compatibilitzar la seua presència amb les previsions del planejament municipal. Així mateix estableix una superfície màxima ampliable d'un 60 % de la superfície construïda preexistent i s'exonera de la limitació relativa a l'ocupació màxima de parcel·la del 80 % establida en l'article 65.c de les normes urbanístiques del PEP. D'aquesta forma es modifica el tenor literal de la disposició transitòria 1a.B.5. de les normes urbanístiques del PEP, que quedarà redactat:  
  
«B. Obres permeses en edificis fora d'ordenació  
5. Les activitats que compten amb llicència d'obertura, encara que impliquen l'existència d'usos que tinguen la consideració de fora d'ordenació, podran continuar exercint-se mentre no hi haja canvi de titularitat, excepte en els supòsits de transmissió per herència; sempre que no produïsquen interferències greus amb els altres usos de la zona o confrontants; mentre no es realitzen obres de reestructuració general de l'edifici o es produïsca el seu enderrocament; circumstàncies en les quals hauran d'adaptar-se obligatòriament a la nova normativa.  
Del règim anterior s'exceptua l'ús de tanatori, podent autoritzar-se, en aquest cas, obres de reforma, de consolidació, modernització i ampliació, quedant limitada la superfície màxima d'ampliació al 60 % de la superfície preexistent sense que, en aquest cas, resulte d'aplicació la limitació relativa a l'ocupació màxima de parcel·la establida en l'article 65.c de les normes urbanístiques del PEP.»  
  
Segon. Publicar un anunci en el Diari Oficial de la Generalitat Valenciana, en premsa escrita de gran difusió a la localitat i en el web municipal significant que durant el termini de quaranta-cinc dies, comptadors des de la publicació de l'anunci en el Diari Oficial de la Generalitat Valenciana, la documentació diligenciada i completa estarà dipositada per a la seua consulta pública els dies hàbils en horari de 09.00 a 14.00 hores, a la Secció II/ Negociat d'Ordenació del Territori, Urbanisme i Patrimoni, situada a la planta tercera de l'Ajuntament de Borriana, a la plaça Major, núm. 1, podent-se presentar les al·legacions, suggeriments i qualssevol altres documents que s'estimen oportuns.  
  
Així mateix s'assenyala que el document podrà consultar-se en l'apartat d'urbanisme del tauler d'anuncis de l'adreça electrònica https://burriana.sedelectronica.es/board.  
  
Tercer. Notificar la present resolució a les persones interessades significant que contra aquesta, com a acte de tràmit que no posa fi a la via administrativa, no es pot interposar cap recurs. Sense perjudici que puga exercir-se el que s'estime pertinent.  
Cosa que us trasllade perquè en prengueu coneixement als efectes oportuns.  
  
Borriana, 28 de maig de 2019.- L'alcaldessa presidenta: María José Safont Melchor.